Foran Friis Shoppingcenter i Aalborg var der omkring klokken 15.37 fyldt med brand- og politibiler. Der var ifølge Nordjyllands Beredskab tale om en bilbrand i P-kælderen under Friis Shoppingcenter i Aalborg. - Vi ved ikke nøjagtigt, hvad det er, der er sket, men det var en dame, der kom kørende på niveau minus tre, da det begynder at ryge fra bilens motor. Hun holder derfor ind på en plads og alarmerer os, fortæller indsatsleder Jakob Schmidt. Teknisk fejl Der var tale om en teknisk fejl ifølge indsatslederen. -	Da vi kommer, er der næsten ingen røgudvikling, og der er ikke noget som brænder, men der lugter lidt af noget brændt plastik, så vi kobler strømmen fra bateriet, forklarer Jakob Schmidt, der dog ikke kan sige, hvad røgen skyldtes. -	Der er tale om en form for teknisk fejl på bilen, men mere ved vi ikke. Ingen evakuering Det blev heller ikke nødvendigt med evakuering af shoppingcentret, hvilket der havde været tidligere tirsdag på grund af en teknisk fejl. -	ABA-anlæget, der er et automatisk brandalarmeringsanlæg, blev ikke aktiveret, da der ikke var røg nok, så ingen andre opdagede det, fortæller indsatslederen, og fortsætter. -	Vi har haft en fejl dernede tidligere i dag, hvor folk måtte evakueres og ud på fortovet at stå, men det behøvede de heldigvis ikke igen i dag, siger Jakob Schmidt glad. Det hele forløb også stille og roligt ifølge indsatslederen. - Det var stille og roligt. Alt var under kontrol, og ingen var i fare. Vi er ikke glade for bilbrande i parkeringshuse og specielt så langt nede, så det var en god dag for brandvæsnet. Derfor er det som normalt muligt at benytte p-kælderen.

Opsummering:
Der var flere brandbiler til stede foran Friis Shoppingcenter omkring klokken 15.37.